เรื่องร้องเรียน: ร้านแซ่บไฉไล ถนนเจริญราษฎร์ เปิดดนตรีเสียงดังมากยามค่ำคืน ลักษณะเป็นร้านอาหารอีสาน ไม่มีพื้นที่ปิด เปิดเพลง ดนตรีเสียงดังมากยามกลางคืน เที่ยงคืนถึงตีสามตีสี่ รบกวนการพักผ่อนของผู้อยู่อาศัยข้างเคียงค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบและติดตามเป็นระยะๆ เมื่อวันที่ 26 พฤศจิกายน 2565 ปรากฏว่า ผู้ประกอบการมีการควบคุมและลดระดับเสียงเพลงจากการเปิดผ่านเครื่องขยายเสียง โดยมีระดับเสียงที่ไม่สร้างความเดือดร้อนต่อผู้พักอาศัยบริเวณใกล้เคียง ทั้งนี้เพื่อเป็นการลดผลกระทบต่อผู้พักอาศัยบริเวณใกล้เคียง เจ้าหน้าที่จึงได้กำชับให้ปฏิบัติตามคำแนะนำโดยให้มีการควบคุมและลดระดับเสียงจากการเปิดเพลงให้อยู่ในระดับที่เหมาะสมตลอดระยะเวลาที่เปิดให้บริการ ผู้ประกอบการรับทราบและยินดีปฏิบัติตามคำแนะนำของเจ้าหน้าที่
ความเห็นของผู้แจ้ง: ขอบคุณมากค่ะ
พื้นที่: แขวงบางโคล่ เขตบางคอแหลม กรุงเทพมหานคร